ORIGINALUSIS SAPNININKAS
„MĖLYNASIS PAUKŠTIS“ DŽIAZO BARAS
„AFROAMERIKIETIS“
„ŽVAIGŽDĖ“
SPALVA
PAGAL LAUROS LIPMAN KNYGĄ
Štai.
Pone Derstai?
Kas čia?
Skrebutis su sviestu ir krabų mėsa.
Ne. Ne, ačiū.
Atsiprašau.
Ačiū.
Estera Viljams?
Alanai.
Kur šįvakar ponas Švarcas?
Jis išvykęs iš miesto darbo reikalais.
Turėjau ateiti. Priklausau moterų komitetui.
- Mes visa tai suorganizavome. - Gal netyčia prisidėjai
prie meniu sudarymo?
Nes jūros gėrybių ir kiaulienos čia daugiau nei vokiškoje aludėje.
Siūlėme šabo maistą priemiestyje, ir niekas neatėjo.
Žydiškumas nelabai madingas.
Neleisk man gerti tuščiu skrandžiu,
nes rytoj ryte atsibusiu
lauke ant pievelės.
Rodos, kelios taurės tavęs nepribaigs. Tu suaugai.
Tu čia ištekėjusi ir priklausai komitetui.
Neabejoju, kad greitai aplink bėgios daug mažų Švarcukų,
ar ne?
Mede. Labas. Sveika.
Atsiprašau, Mede. Atleisk.
- Viskas gerai. Aš... Nesijaudink. - Ne. Aš at...
Ne. Noriu atsiprašyti už savo elgesį tą vakarą.
Jau seniai norėjau
- tau tą pasakyti. - Mes buvome vaikai.
Kodėl apskritai apie tai kalbi?
Nes mano tėvas nėra geras žmogus.
Ir jei man reikia kelių taurių su tuščiu skrandžiu, kad tą pripažinčiau...
L'chaim.
Manau, tau reikia gryno oro.
Kada sužinojai?
- Alanai, tu čia pradėjai. - Aš...
Girdėjau, kaip šnabždėjote vienas kitam likus gal savaitei iki išleistuvių.
Mačiau, kaip tu į jį žiūri ir supratau.
Ir tas paveikslas su tavimi ežere.
Labai norėjau tave įskaudinti.
Mane?
Nes aš kaltinau tave už...
Bet dabar aš supratau.
Žinau, ką jis tau padarė.
Ne, nežinai.
Tu bent jau galėjai po to grįžti namo.
Aš turėjau su juo gyventi.
Manai, juokinga?
Labai juokinga, Alanai.
Žinai, tu nebuvai vienintelė.
Ką turi galvoje?
Nebuvai jam vienintelė mergina, Mede.
Man labai gaila.
Atsiprašau.
Atleisk. Elgiuosi kaip mano tėvas.
Uždaryk duris.
Žinai, mama...
tu visad į mane keistai žiūrėjai.
Dar nuo tada, kai buvau mažas.
Tarsi kažkas būtų negerai, ir tik tu tą matytum.
O tuomet perskaičiau tavo dienoraštį ir...
Supratau, kad primenu tau kažką,
ko tu nenori prisiminti.
Bet aš esu tavo sūnus.
O ne visi tie vyrai, kurie buvo prieš mane.
Atsiprašau. Aš tik...
Norėjau padėkoti tavo mamai, kad surado mano dukters žudiką.
Užeikite, pone Derstai.
Prašau.
Manau, turiu jūsų abiejų atsiprašyti.
Kitas tavo vaikas žinos tiesą.
Mama!
Padėkit! Kas nors, padėkit!
Greičiau, ateikit!
Gerai. Turite stumti, ponia Morgenštern.
- Ponia Švarc! - Ponia Derst!
Stumkit!
Kas tai?
Tavo straipsniui...
reikia geros įžangos.
Ne, palauk! Man tavęs reikia!
Kleo?
Ne!
„Žvaigždės“ reporterė Madlena Švarc šįvakar paguldyta į ligoninę,
kai ją subadė žmogžudyste įtariamo Stefano Zavackio motina,
pamėginusi ją nužudyti, o vėliau nusižudžiusi pati.
Kaip reporteris privalau pasakyti,
kad Madlena Švarc buvo ne tik kolegė,
bet ir ilgametė draugė.
Prisijungsiu prie visų miesto gyventojų, kurie už ją meldžiasi.
Policijos ataskaitoje parašyta, kad ponia Švarc nevykdė „Žvaigždės“
užduoties, eidama į Zavacki namus.
Kaip šie atvejai susiję, jei susiję,
yra mįslė, kurią dabar stengiamės įminti.
Tai turėtų išteisinti Stefaną Zavackį
dėl Kleo Džonson nužudymo.
Policija pranešė, jog dirba su naujais įtariamaisiais.
Kur eini?
Niekur neik.
Aš to nepadariau. Aš myliu savo žmoną.
Pasakykite, kokiu pagrindu?
Paklausyk, žmogau. Kodėl manęs nesiklausote?
Kas gero, Tymenai?
Tedi?
Policija ką tik suėmė mano tėtį. Ką nors žinai?
Ateik, bičiuli.
Ko nori, žmogau?
Turiu tau kai ką.
Kas tai? Žinai, kas nužudė mano mamą?
Nagi, žmogau. Pasakyk.
Tai buvo tikrai svarbus metimas, pone Gordonai. Patikėkit.
Sveikas, Redži.
Viskas gerai, bose?
Geriau nebūna,
tik pas mus apsilankė detektyvas Platas.
Ir man smagu tave matyti, Redži.
Aš tik pamaniau, kad judu...
apsidžiaugsite sužinoję, kad Slepis Džonsonas
dabar yra pagrindinis įtariamasis.
Taigi, ar nutuokiate, kodėl jis kaltina jus dėl Kleo mirties?
Jiedu su Kleo
vieną vakarą čia stipriai susipyko, tiek žinau.
Redžis gavo į galvą.
Jis pamiršta, kad nereikia į klausimą atsakyti du kartus.
Mes jau kalbėjome su policija po laidotuvių.
Taip, bet jūs pamiršote paminėti,
kad Kleo išlošė didelę sumą Kalėdų išvakarėse, tiesa?
Ir kad ji vairavo automobilį, kai buvo pasikėsinta į Mertlę Samer.
Taip?
Žinot, pone Gordonai, tiktai nesuprantu, kodėl sakote, jog padedate juodaodžiams,
kai nekaltas juodaodis tuoj atsidurs kalėjime
už nusikaltimą, kurio nepadarė.
Esate girdėjęs apie Afrikos ciklidus?
Nepasakyčiau, pone Gordonai.
Bet ir nepasakyčiau, kad jūs – didelis žuvyčių ekspertas.
Nesu žuvyčių ekspertas. Redžis čia ekspertas.
Jis – jūrų žinovas.
Todėl žinau, kad jo galva visad veikia.
Šio vyruko galite klausti bet ko apie žuvis.
Papasakok jam apie šitą, Redži.
Kakadu nykštukė.
Teisingai. Papasakok jam, iš kur ji.
Iš pačios tėvynės.
Daugiau nei 800 rūšių randamos trijuose skirtinguose Afrikos ežeruose.
Ir papasakok jam, kodėl jos žudo vienos kitas.
Papasakok.
Jos tą daro tik tuomet, jei yra ne iš to paties ežero.
Kaip ir mes.
Baltaodžiams mes atrodome vienodi,
tačiau mes matome skirtumą.
Taip, matome.
Gero jums vakaro, ponai.
Tai jau antras kartas per mažiau nei savaitę, kai žmogus man sako,
kad Kleo laimėjo Kalėdų lažybas.
Tad arba Platas ir ta žydė reporterė turi tą patį blogą šaltinį,
arba tu kažko man nesakai, vaike.
Sakiau jums, kad tuo pasirūpinau, pone Gordonai.
- Per Kūčias, kaip prašėte. - Tikrai?
Nes nepamenu, kad būčiau prašęs tavo juodos šiknos
palikti ją prakeiktame fontane.
Taip. Taip, atsiprašau. Jūs teisus, bose.
Aš nežinau, ką galvojau.
Nežinai, ką galvojai?
Kapitone Stesli? Noriu šnektelėti.
Mede.
Mede?
Kaip laikaisi, čempione?
Kaip jautiesi?
Stefanas Zavackis pagaliau prakalbo.
Jis mėgino išprievartauti Derstų mergaitę,
jam nepavyko...
- Ką? - ...tad jis paliko ją rūsyje.
Motina sužinojo ir nusprendė tuo pasirūpinti.
- Motina mirė. - Dieve mano.
- Dabar... - Kas, jei jis meluoja?
Ne, nemeluoja.
Kraujas po Tesės nagais sutampa su motinos krauju.
Aš žinau, kas nužudė Kleo Džonson.
Mede, liaukis. Nesijaudink dėl Kleo Džonson.
- Jie jau suėmė jos vyrą. - O, ne. Ne.
Paklausyk, Mede.
- Dabar tau tereikia jaudintis dėl to... - Jis to nepadarė.
- ...kad greičiau pasveiktum. Aišku? - Ne. Žinau, kad jis to nepadarė.
Tave galėjo nužudyti.
Tai kas, po galais, ten nutiko?
Turiu galvoje, ką ji tau pasakė prieš...
Jei ketini rašyti tą straipsnį,
tai esi įžūlesnis nei galvojau.
Mede. Žmonės nori žinoti.
Mede, paklausyk, mane labai spaudžia.
Pasakyk Maršalui, kad Kleo Džonson istorija...
- Maršalas žino, kad tai – tavo istorija. - ...yra mano istorija, Bobai.
Gerai. Taip. Kas tavo šaltinis?
Pone, jums negalima.
- Taip... Klausyk, Mede. - Mano istorija.
- Pone? Pone, eime, antraip... - Mede...
- ...teks iškviesti apsaugą. - ...paklausyk.
Pone?
Išveskite jį iš čia.
- Perduokit Maršalui... - Grįšiu.
...kad Zavackiai – senos naujienos.
- Reikia rašyti apie Kleo. - Paduokit šaldymo maišelį.
Mano istorija.
Tese?
„Tik labai nedaug žmonių
žino tiesą,
visą ir pilną.
Daugelis dėlioja ją po gabalėlį.“
Taip, aš neturiu laiko gabalėliams.
- Man jos reikia dabar. - Arba kas?
Arba niekas nesužinos tiesos, kas nužudė Kleo Džonson.
O gal niekas nesužinos, kokia nuostabi rašytoja esi?
Ambicija nėra tiesos priešė.
O kaip mano tiesa? Tu niekad nepasakojai mano istorijos.
Kokios istorijos? Gyvenai gražų gyvenimą užmiestyje, ir jis baigėsi.
Anai Frank buvo žymiai sunkiau.
Esi senos naujienos, Tese.
Atleisk, Tese.
Man labai gaila, kad tavo gyvenimas nutrūko taip anksti.
Apgailestauju.
Vieną dieną papasakosiu tavo istoriją, pažadu.
Tačiau dabar turiu išsiaiškinti, kas nužudė Kleo Džonson.
Kas buvo Madlena Švarc?
Morgenštern!
Morgenštern.
Kodėl mes tokie paslaptingi?
Vienintelis būdas pažinti Madleną Morgenštern –
per tuos, kurie ją labiausiai mylėjo.
Tad norėčiau į sakyklą pakviesti...
jos motiną Tatę.
- Mama. - Ponia Morgenštern,
ar ateisite ir papasakosite mums apie savo dukrą?
Mama, eik... Nueik ten. Papasakok, koks buvo mano gyvenimas.
Nežinau, kokia tu.
Tu man nieko nepasakoji.
Tai tu man nieko nepasakoji.
Gerai.
Per Purimą man buvo 11 metų.
Visi vaikai buvo su kostiumais.
Aš buvau apsirengusi drugeliu.
Ir staiga pamačiau tikrą drugelį.
Pamaniau, kad jis yra gražiausias dalykas pasaulyje
ir norėjau jį palaikyti.
Bet kai jį pagavau ir atgniaužiau delnus, jis buvo negyvas.
- Drugelis numirė. - Ir tada pamačiau ateinantį savo tėvą.
Jis atėjo man pasakyti, kad mano brolis
ir mano motina buvo nužudyti koncentracijos stovykloje.
Mama, tu apie tai sužinojai 30-ies, ne 11-os.
Ir kodėl visi tavo prisiminimai tokie siaubingi?
Todėl tau ir nepasakoju.
Bet sakei, kad nori mane pažinti.
Tai – mano laidotuvės.
- Atsižadėjau visko, ko troškau... - Taip.
- ...kad tu turėtum... - Taip.
- ...tai, ko aš neturėjau. - Viską, ko tu norėjai.
Taip. Tą jau girdėjau.
Visos motinos taip sako, bet aš nenoriu to, ko tu neturėjai.
Noriu to, ko aš neturėjau.
- Ponia Morgenštern. - Nenoriu tapti kaip tu.
Aš tą padarysiu.
Madlena Morgenštern buvo motina,
dukra, mylimoji, žmona.
Tai dar ne viskas.
- Ji buvo ir rašytoja. - Rašytoja.
Ji instinktyviai ieškojo gražių dalykų.
Gražių dalykų.
Ji kovojo dėl istorijų, kurias žmonėms reikėjo išgirsti.
Ji iškovojo teisingumą Tesei. Ji iškovojo teisingumą Kleo.
Teisingumą.
Štai kokią turėtume ją prisiminti.
Kaip žmogų, kovojusį už tuos, kurie nebegalėjo pakovoti už save.
Ji kovojo už teisingumą.
Kovojo už teisingumą.
Baltųjų galia.
...Kukluksklano atstovas
ir Nacionalinės valstijų dešiniųjų partijos įkūrėjas
pastorius Konis Lynčas atvyko į Baltimorę
vadovauti demonstracijoms antrąjį vakarą Patersono parke.
NVDP pažadėjo visus priešininkus pasitikti
jėga ir besaikiu pykčiu...
DIEVE, LAIMINK AMERIKĄ
JUOČKI, ARGI NENORI BŪTI BALTAS
MES NE PRIEŠ NEGRUS MES PRIEŠ RASIŲ MAIŠYMĄ
GRĮŽKIT ATGAL Į AFRIKĄ
POLICIJA – EITI DRAUDŽIAMA
Užtikrinkite, kad visi patikrintų savo įrangą ir ateitų...
Sveiki, kapitone. Kvietėte?
Taip, detektyve.
Boskai.
Taip, kapitone?
Palydėkite detektyvą Platą į mano kabinetą ir ten manęs palaukite.
Į jūsų kabinetą, pone?
Tuojau ateisiu, Platai.
Taigi, kas nutiko?
Jaunimas, kurie įkūrė vietinę NVDP, praėjusį vakarą buvo susirinkę.
Tūkstantis žmonių.
Po kelių valandų jie vėl rinksis.
Taip, mačiau juos važiuodamas čia.
Vyručiai išsiruošė juos sustabdyti, tiesa?
Jie gali protestuoti, kol tą daro taikiai.
Ar raginimai negrams mirti yra taikūs, Boskai?
Tai – žodžio laisvė, Ferdi.
Detektyve Platai.
Tai – Pirmoji pataisa. Turbūt esi apie ją girdėjęs.
Po galais. Užrakinta.
Žinai, ką? Turiu raktą.
Kapitonas kažkur čia laiko televizorių.
Žaidžia „Colts“.
Žinai, tiesa ta,
kad niekam nerūpi ta NVDP.
Visiems rūpi tik tos rungtynės.
Daugelis mūsų tenori ryte išeiti į darbą,
o vakare grįžti karštos vakarienės.
Tavo partneris Persis tą suprato.
Gal verčiau netraukime į tai pareigūno Deivio?
„COLTS“ PRIEŠ „FALCONS“
Žinai, kokia bėda, Ferdi?
Visi kalba apie jus, juočkius, tarsi kiti nebūtų patyrę neteisybės.
Žinai, kai mano tėvas atvyko į Baltimorę,
ją kontroliavo airiai, ir jie rūpinosi savais.
Tuomet atvyko italai, jie irgi rūpinosi savais.
Po galais, tuomet privažiavo daugybė žydų, jie irgi puikiai įsitaisė.
Ir staiga visi ėmė kalbėti, kad baltaodžiai yra vienodi
ir kad mes visi prieš juodaodžius.
Gal todėl, kad vienintelis dalykas, dėl ko sutarėte, buvo tai, kaip su mumis elgtis.
Taip buvo visais laikais.
- Jūs turite palaukti savo eilės. - Gal mūsų eilė jau atėjo.
Taip. Galbūt.
Ei, Platai?
Taip.
Pasakyk man,
ar ponia Švarc taip pat gerai kvepia, kaip ir atrodo?
Atsiprašau?
Man teko pasakyti kapitonui,
kad jo įvairovės narys grupėje lenda naktimis pro jos langą.
Tad galbūt vieną dieną, kai tikrai ateis jūsų eilė,
ji tave įsileis pro duris.
Ką jūs darote?
Saugau tavo suknistą subinę nuo kalėjimo, nes pažeidei įstatymą,
štai ką darau.
Varge, turėtum kapitonui už tai padėkoti.
Jis priims tavo atsistatydinimo prašymą.
Bet jei tau nerūpi departamento reputacija,
pamėgink įsivaizduoti, kaip už gyvenimą su juočkiu už grotų atrodys ponia Švarc.
Turbūt galima sakyti, kad kapitonas neateis.
Atsiprašysiu.
Labas.
Tu atėjai.
Turbūt buvai teisus, manimi negalima pasitikėti.
Niekad taip nesakiau.
Sakiau, kad tikiu, kad esi tokia, kokia esi.
Kas aš esu?
Ir kaip galiu tavimi pasitikėti?
Bendravau su keliomis baltaodėmis.
Tiesa ta, kad faktas, jog negaliu su jomis rodytis viešumoje,
mane labiausiai ir žavėjo.
Jokių pažadų, brangių pasimatymų, nieko.
Jokių jausmų.
Tik aš ir mano detektyvo svajonės.
Toks buvo mano laisvės supratimas, kol nesusipažinau su tavimi.
Negaliu pasakyti, kas tu esi, ponia Morgenštern,
bet žinau, kad nenurimsi, kol neišsiaiškinsi.
Ir man tai patinka.
Labai patinka.
Labiau nei Kleo Džonson?
„Mes neaugame absoliučiai, chronologiškai.
Augame dalimis.
Būname subrendę vienoje srityje
ir vaikiški kitoje.“
Viskas gerai?
Žinau, kas ją nužudė.
Madlena, gydytojai liepia tau ilsėtis.
Pamiegok.
Atnešiau tau drabužių.
Turiu įrodyti, kas nužudė Kleo Džonson.
Madlena.
Mama?
Mieloji...
NEGRAI - ŽYDAI - ŠUNYS NEĮLEIDŽIAMI
...užeik.
Užeik.
- Jie įsileidžia žydus. - Kodėl?
Negirdėjai?
Mes dabar baltieji.
Užeik.
Kur eini?
Nesijaudink dėl Schvartze, Madlena.
Užeik.
TIK JUODAODŽIAMS
271, 221, 366, 111, 271,
221, 366, 251, 366, 111,
271, 221, 366, 111.
Mes tave suradome!
366, 251, 111, 271.
Tai – mano žmona! Mano mažutė. Pažvelkite į ją.
Kleo!
Pasakyk, kas tave nužudė.
Pasakyk.
Ką dabar padarėte, ponia Morgenštern?
Nebegaliu sapnuoti.
Jūs nesapnuojate.
Esate čia, dabar, su manimi.
Kas jūs?
Aš buvau Kleo Džonson.
Išvertė Akvilė Katilienė